Source: http://docplayer.fi/1911668-Vahittaiskaupan-vaihtoehtoisten-aukiolosaannosten-vaikutukset-kuluttajille-kaupan-tyontekijoille-seka-liikenteelle-ja-ymparistolle.html
Timestamp: 2018-04-23 15:34:47+00:00
Document Index: 18221812

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Vähittäiskaupan vaihtoehtoisten aukiolosäännösten vaikutukset kuluttajille, kaupan työntekijöille sekä liikenteelle ja ympäristölle - PDF
Vähittäiskaupan vaihtoehtoisten aukiolosäännösten vaikutukset kuluttajille, kaupan työntekijöille sekä liikenteelle ja ympäristölle
Download "Vähittäiskaupan vaihtoehtoisten aukiolosäännösten vaikutukset kuluttajille, kaupan työntekijöille sekä liikenteelle ja ympäristölle"
1 TYÖSELOSTEITA JA ESITELMIÄ Vähittäiskaupan vaihtoehtoisten aukiolosäännösten vaikutukset kuluttajille, kaupan työntekijöille sekä liikenteelle ja ympäristölle Kuluttajatutkimuskeskuksen laajennettu asiantuntijalausunto työ- ja elinkeinoministeriölle Lausunnon laatimiseen osallistunut työryhmä: Eila Kilpiö, Hannu Kytö, Johanna Leskinen, Marita Nikkilä, Annukka Pulliainen, Erja Pylvänäinen, Anu Raijas, Paavo Saarinen, Johanna Varjonen, Jenni Väliniemi
2 Kuluttajatutkimuskeskus, työselosteita ja esitelmiä Vähittäiskaupan vaihtoehtoisten aukiolosäännösten vaikutukset kuluttajille, kaupan työntekijöille sekä liikenteelle ja ympäristölle Kuluttajatutkimuskeskuksen laajennettu asiantuntijalausunto työ- ja elinkeinoministeriölle Lausunnon laatimiseen osallistunut työryhmä: Eila Kilpiö, Hannu Kytö, Johanna Leskinen, Marita Nikkilä, Annukka Pulliainen, Erja Pylvänäinen, Anu Raijas, Paavo Saarinen, Johanna Varjonen, Jenni Väliniemi Julkaisija / Utgivare / Publisher Kuluttajatutkimuskeskus Kaikukatu 3, Helsinki PL 5, Helsinki Puh. (09) Faksi (09) ISBN (pdf-julkaisu)
3 Sisällys 1 Työ- ja elinkeinoministeriön toimeksianto Katsaus voimassa olevaan aukiololainsäädäntöön Kaupan aukiolo tilastojen ja tutkimuksen valossa Vähittäiskaupan rakenne, kilpailuasema ja saavutettavuus Kaupan henkilöstön asema ja näkemykset Kuluttajanäkökulma aukioloaikojen sääntelyyn Kaupassa käynnin ajoittuminen Kuluttajien suhtautuminen sunnuntaiaukioloon Kaupan valinta Kuluttajien liikkuminen ja matkatuotokset kaupassa asioitaessa Kaupan ympäristövaikutukset Liikenne ja päästöt Muut ympäristövaikutukset Vähittäiskaupan rakenne ja henkilöstö Ruotsissa Aukiolovaihtoehtojen vaikutukset KTK:n SWOT-analyysin valossa SWOT-analyysin toteuttaminen Vaikutusten arviointi KTK:n kuluttajapanelistien näkemykset kauppojen aukiolosta Kyselyn toteuttaminen Kuluttajapanelistien näkemykset Vähittäiskauppaostosten tekeminen Eri myymälätyyppien saavutettavuus Suhtautuminen vaihtoehtoisiin aukioloaikoihin Suhtautuminen eri vaihtoehtoja koskeviin väitteisiin Paneelikyselyn yhteenveto Yhteenveto ja aukiolovaihtoehtojen vaikutusten arviointi...39 Lähteet
4 Taulukkoluettelo Taulukko 1 Vähittäiskaupan toimipaikat, henkilöstön määrä ja liikevaihto vuonna 2006 sekä %-muutokset vuodesta Taulukko 2 Eräiden erikoistavarakaupan toimialojen henkilöstön lukumäärä toimipaikoissa vuonna Taulukko 3 Kaupan ympäristövaikutusten syntytavat...21 Taulukko 4 Kuluttajatutkimuskeskuksen SWOT-analyysin I ja II vaiheet...25 Taulukko 5 Kauppojen aukiolokyselyn aineisto alueittain...28 Taulukko 6 Vähittäiskaupan käyntimäärien ja taustamuuttujien korrelaatiot...31 Kuvaluettelo Kuva 1 Ostosten ja asioinnin ajoittuminen kellonajan mukaan Suomessa ja Ruotsissa...13 Kuva 2 Ostoksilla olon ajoittuminen lauantaina ja sunnuntaina touko-heinäkuussa Kuva 3 Vähittäiskaupan ensisijaiset asiointipäivät...29 Kuva 4 Vähittäiskaupassa asiointien useus...30 Kuva 5 Päivittäistavaroiden ensisijaiset ostopäivät auton käyttömahdollisuuden mukaan...32 Kuva 6 Ensisijaisen asioinnin jakautuminen eri myymälätyyppeihin viikonpäivittäin Kuva 7 Päivittäistavarakaupan eri myymälätyyppien saavutettavuus...33 Kuva 8 Liikkumistapa päivittäistavarakaupan eri myymälätyyppeihin...34 Kuva 9 Kuluttajapanelistien suhtautuminen eri aukiolovaihtoehtoihin...35 Kuva 10 Kuluttajapanelistien suhtautuminen vähittäiskauppaa koskeviin väitteisiin
5 1 Työ- ja elinkeinoministeriön toimeksianto Kaupan toimialaa säädellään useiden lakien ja säädösten avulla: aukiolosäädöksillä, myyntivalikoimiin liittyvillä säädöksillä, kaavoitukseen ja rakentamiseen liittyvillä säädöksillä ja työaikalain säädöksillä. Säädösten tavoitteena on turvata kauppapalvelujen saatavuus erilaisille kuluttajaryhmille, edistää kestävää kilpailua ja infrastruktuuria sekä suojata kuluttajaa ja kaupan henkilöstöä. Kuluttajatutkimuskeskus on laatinut työ- ja elinkeinoministeriön (TEM) toimeksiannosta laajennetun asiantuntijalausunnon Vähittäiskaupan vaihtoehtoisten aukiolosäännösten vaikutukset kuluttajille, kaupan työntekijöille sekä liikenteelle ja ympäristölle. Toimeksiannon taustalla on hallitusohjelmaan kirjattu tavoite kauppojen nykyisen aukiolosääntelyn selkeyttämiseksi kuluvalla hallituskaudella. Aukioloaikojen selkeyttämistä vaikutuksineen tarkastellaan seuraavien kolmen ministeriön määrittelemän vaihtoehdon pohjalta: 1. Nykyisen sääntelyn kumoaminen kokonaisuudessaan 2. Sunnuntaiaukiolon salliminen kaikille kaupoille ympäri vuoden klo Vapaiden aukioloaikojen salliminen myyntipinta-alaltaan alle 400 m 2 :n kaupoille ja aikaan sidotun sunnuntaiaukiolon salliminen suuremmille kaupoille. Vaihtoehdot on tulkittu siten, että nykyisen sääntelyn kumoamista (vaihtoehto 1) lukuun ottamatta muiden vaihtoehtojen osalta jää voimaan nykyinen lainsäädäntö muilta osin kuin mitä vaihtoehdoissa esitetään. Kuluttajatutkimuskeskus perustaa lausuntonsa aukioloa koskevaan kirjallisuus- ja tilastokatsaukseen, aukiolovaihtoehtojen SWOTanalyysiin ja KTK:n panelisteille tehtävään nettikyselyyn. Lausunnon valmistelua on siivittänyt intensiivinen julkinen keskustelu, jonka keskiössä ovat olleet aukiolosääntelyn ohella ympäri maata vireillä olevat kaupan suurhankkeet. Keskustelua ovat promovoineet yhtäältä TEM:n kansliapäällikön kriittiset julkisuudessa esittämän lausunnot kaupan keskittymisestä, sääntelystä ja kilpailun puutteesta, minkä seuraukset näkyvät hänen mukaansa tuotteiden kalliina hintoina. Lisäksi asuntoministeri on arvostellut voimakkaasti kaupan megaluokan suunnitelmia, joista useat eivät tue ehyen yhdyskuntarakenteen muodostumista. Ympäristöministeriön menossa olevan kartoituksen perusteella vireillä on kaikkiaan 165 kaupan suurhanketta. Aukiolosääntelyä ja suurhankkeita on lisäksi puitu lukuisissa pääkirjoituksissa, haastatteluissa ja muissa kannanotoissa. Aukiolon vapauttamista on perusteltu kilpailun lisääntymisellä, hintojen laskulla, työllisyyden kasvulla, kuluttajien valinnanvapauden lisääntymisellä sekä kaupan kannattavuuden paranemisella. Arkielämän lisääntyvää riippuvuutta kaupan palveluista kritisoivissa kommenteissa on vuorostaan nostettu esiin pienenevät ruokakunnat, ikääntyminen ja kuluttajien ostovoiman hiipuminen. Ilmastonmuutos ja energian kulutuksen kasvu taas liittyvät kielteisinä uusina tekijöinä hajautuneeseen palvelurakenteeseen. Keskusteluun on nostettu myös sosiaali- ja terveysministeriölle kuuluvien alkoholijuomien ja itsehoitolääkkeiden myynnin sääntely sekä ympäristöministeriölle kuuluvan kaupan rakentamisen sääntely. 5
6 2 Katsaus voimassa olevaan aukiololainsäädäntöön Vähittäiskaupan aukioloajoista on säädetty viimeksi voimaan tulleella lailla (1297/2000) vähittäiskaupan sekä parturi-kampaamoliikkeen aukiolosta (lainsäädännön kehittymisestä ks. VNS 3/2006 vp). Lain mukaan pienet, myyntipinta-alaltaan enintään 400 m 2 :n myymälät saavat olla avoinna arkisin klo 7 21, lauantaisin klo 7 18 ja sunnuntaisin klo Muut vähittäiskaupat sekä parturi- ja kampaamoliikkeet saavat olla avoinna arkisin klo 7 21, lauantaisin klo 7 18 ja sunnuntaisin touko-, kesä-, heinäja elokuussa sekä marras- ja joulukuussa klo Lain mukaan kauppaa ei saa kuitenkaan harjoittaa kirkollisina juhlapäivinä eikä vapun-, äitien-, isän- eikä itsenäisyyspäivänä. Enintään 400 m 2 :n suuruiset päivittäistavarakaupat saavat olla avoinna neljän tunnin ajan viimeisenä perättäin sattuvasta kirkollisesta juhlapäivästä klo 8 ja 18 välillä. Uudenvuoden ja vapun aattoina liikkeet tulee sulkea klo 18 sekä joulu- ja juhannusaattoina klo 13. Lääninhallitukset voivat sallia erityisestä syystä poikkeusluvalla aukiolon muinakin aikoina liikkeen sijainnin, matkailun, yleisötapahtuman tai vastaavan palvelujen kysyntään vaikuttavan tekijän vuoksi. Laki sallii vapaan aukiolon seuraaville kaupoille: haja-asutusalueiden kaupat, myymäläautot, apteekit, autokauppa ja autokorjaamoissa/huoltoasemilla tapahtuva varaosien ja varusteiden kauppa, kukkakauppa ja puutarhamyymälöissä tapahtuva puutarhatuotteiden kauppa, koti- ja käsiteollisuustuotteiden myynti ja taidemyyntiliikkeissä tapahtuva taidemyynti, bensiinin ja muiden poltto- ja voiteluaineiden kauppa huoltoasemilla, kioskeista (myyntipinta-ala enintään 100 m 2 ) ja huoltoasemilta tapahtuva kioskikauppa. Kioskikaupassa ei saa myydä yli 168,19 maksavia kultasepänteoksia eikä kelloja; tekstiilejä, laukkuja, vaatteita eikä jalkineita; valokuvaus- eikä optisen alan tuotteita; kodinkoneita eikä viihde-elektroniikkaa; konttorikoneita eikä maa- ja metsätalouskoneita. Elintarvikkeiden myynnissä ei ole rajoituksia. Aukioloaikarajoitukset koskevat palvelualoista ainoastaan parturi- ja kampaamoliikkeitä. Pankit, vakuutusyhtiöt, videovuokraamot, ompelimot, suutarit, kauneushoitolat, hierojat ja kuntosalit ym. palvelualan yritykset voivat päättää itse aukioloajoista. Laki ei koske Ahvenanmaata, missä maakuntapäivät päättävät aukioloajoista. Ahvenanmaalla on vapaa aukiolo Ruotsin mallin mukaisesti. 3 Kaupan aukiolo tilastojen ja tutkimuksen valossa Voimassa olevan lain tavoitteena on ollut lähikaupan kannattavuuden ja kilpailuaseman parantaminen suuriin myymälöihin, kioskeihin ja huoltoasemamyymälöihin nähden sekä kauppojen aukiolon selkiinnyttäminen. Laki mahdollisti pienten päivittäistavarakauppojen (enint. 400 m 2 ) ympärivuotisen sunnuntaiaukiolon. Samalla luovuttiin kauppa- ja teollisuusministeriön aiemmin määräämistä kaikkia kauppoja koskevasta viidestä aukiolosunnuntaista. Kaikille kaupoille sallittiin sunnuntaiaukiolo touko-elokuussa ja marras-joulukuussa lukuun ottamatta laissa määriteltyjä juhlapäiviä (äitienpäivä ym.). Autokauppa vapautettiin sääntelystä. Muun erikoiskaupan aukioloa laki ei muuttanut mainittuja kuukausia lukuun ottamatta. 6
7 Lain vaikutuksia on seurattu useissa selonteoissa, selvityksissä ja erillistutkimuksissa. Tarkastelun kohteena ovat olleet: kaupan palveluverkon ohjaus kaavoituksella päivittäistavarakaupan saavutettavuus ja myynnin jakautuminen eri tyyppisissä liikkeissä lain vaikutukset erikoistavarakauppaan ja työntekijöiden asemaan väestön ja kotitalouksien rakenne- ja käyttäytymismuutokset kuluttajien näkemykset ja kokemukset aukiolosta sääntely muissa Pohjoismaissa ja kansainvälisesti sekä itsehoitolääkkeiden vähittäismyynti ja mietojen alkoholijuomien myynnin salliminen. Valtioneuvosto on antanut eduskunnan talousvaliokunnalle vuosittain selvityksen vähittäiskaupan muutoksista. Vuonna 2006 valtioneuvosto antoi eduskunnalle kauppaa koskevan selonteon (VNS 3/2006). Eduskunnan päätöksen mukaisesti sosiaali- ja terveysvaliokunta, työ- ja tasa-arvovaliokunta ja ympäristövaliokunta ovat antaneet selonteosta lausuntonsa talousvaliokunnalle. Sosiaali- ja terveysvaliokunta tarkasteli lausunnossaan (StVL 11/2006 vp) ainoastaan itsehoitolääkkeiden ja alkoholin vähittäismyyntiä, mikä ei kuitenkaan kuulu käsillä olevaan arviointiin. Ympäristövaliokunta kiinnittää huomiota päivittäistavarakaupan suuryksiköiden ohjaamista koskeviin vuonna 1999 voimaan tulleisiin säännöksiin (132/1999). Niiden tavoitteena oli vahvistaa kaupunkien keskustoja ja turvata päivittäistavarakaupan palvelujen saatavuus asuinalueilla. Valiokunnan mukaan sääntely on pääosin toiminut. Valiokunta korostaa myös palvelujen saavutettavuutta joukkoliikennevälinein sekä muiden palvelujen, kuten Alkojen, rahapelien, pankkiautomaattien, asiamiespostien, apteekkien ym. palvelujen sijoittumista (YmVL 22/2006 vp) kauppapalvelujen läheisyyteen. Talousvaliokunta on antanut eduskunnalle oman mietintönsä (TaVM 17/2006). Kuluttajatutkimuskeskuksen henkilöstöä on ollut kuultavana useissa työryhmissä. Myös Kuluttajatutkimuskeskuksen tutkimuksiin on nojauduttu useissa edellä mainituissa kannanotoissa. Sääntelyn vaikutukset ovat osoittautuneet monitahoisiksi, osittain myös ristiriitaisiksi. Intressitahojen kokemukset ja näkemykset aukiolon sääntelystä vaihtelevat. Yksimielisyys vallitsee ainoastaan nykyisen aukiolosääntelyn selkiyttämisen tarpeesta. Käsillä olevassa laajennetussa asiantuntijalausunnossa luodaan aluksi arvioinnin taustaksi katsaus vähittäiskaupan rakenteeseen, kilpailuasemaan ja saavutettavuuteen tilastojen ja tutkimuksen valossa Suomessa. Edelleen tarkastellaan ja arvioidaan kaupan henkilöstöä ja kuluttajia sekä kaupan ympäristövaikutuksia koskevia tutkimuksia. Ruotsin vähittäiskaupan rakenteeseen ja kaupan henkilöstön asemaan luodaan lyhyt katsaus. Tämän jälkeen tehdään kriittinen, yhteenvedonomainen arviointi nykytilanteesta Suomessa ja Ruotsissa. Nykytilan arvion jälkeen selostetaan KTK:n asiantuntijoiden toteuttama SWOT-analyysi sekä kuluttajapanelisteille suunnattu sähköinen kysely keskeisine tuloksineen. Tulosten ja tulkintojen pohjalta tehdään lopulliset arviot vaihtoehtoisten aukiolosäädösten vaikutuksista kaupan henkilöstölle, kuluttajille sekä liikenteelle ja ympäristölle. 7
8 3.1 Vähittäiskaupan rakenne, kilpailuasema ja saavutettavuus Kaupan ala työllisti Suomessa vuonna 2006 yhteensä noin henkilöä, joka on noin 13 prosenttia koko työllisestä työvoimasta. Vähittäiskaupan piirissä työskentelee puolestaan runsas kolmannes koko kaupan alan työntekijöistä (Suomen Kaupan Liitto 2007). Päivittäistavarakaupassa työskenteli vuonna 2007 runsaat henkilöä. (Päivittäistavarakauppa 2008.) Kaupan alalla työskentelee suuri joukko itsenäisiä yrittäjiä, joita päivittäistavarakaupan piirissä on noin (Tilastokeskus 2008a). Kaupan alan toimialojen lukuisuudesta ja monimuotoisuudesta johtuen tilastoja tuotetaan ja tietoja ryhmitellään monilla eri tavoin. Taulukkoon 1 on koottu Tilastokeskuksen luvut kaupan alan rakenteesta toimialoittain ja niiden muutokset vuodesta 2001 vuoteen Tilastokeskus jakaa päivittäistavarakaupan 400 m²:n rajauksella kahteen suureen ryhmään eli päivittäistavaroiden yleisvähittäiskauppaan ja supermarket-kauppaan. Alle 400 m²:n yleisvähittäiskauppoja on lukumääräisesti eniten, kpl. Niiden osuus vähittäiskaupasta on liikevaihdolla mitattuna 13 prosenttia, kun supermarketeilla vastaava luku on 19 prosenttia. Erikoistumattomiin myymälöihin kuuluvat lisäksi tavaratalot, jotka ovat merkittäviä päivittäistavaroiden myyjiä. Erikoistavarakaupan liikevaihto muodostaa vähittäiskaupasta 36 prosenttia, mutta toimipaikkojen lukumäärä on suhteellisesti huomattavasti korkeampi eli 68 prosenttia kaikista vähittäiskaupan toimipaikoista. Yksittäiset erikoiskaupat ovat keskimäärin selvästi pienempiä liikevaihdoltaan kuin päivittäistavarakaupat. Taulukko 1. Vähittäiskaupan toimipaikat, henkilöstön määrä ja liikevaihto vuonna 2006 sekä %-muutokset vuodesta Toimialaluokka Toimipaikkoja Henkilöstö Liikevaihto Vähittäiskauppa (TOL) lkm % lkm % % toimipaikat muutos% henkilöstö muutos% liikevaihto muutos% Erikoistumattomat myymälät , , ,9 Supermarketkauppa 847 3, , ,2 Päivittäistavararoiden yleisvähittäiskauppa , , ,8 Kioskit , , ,6 Itsepalvelutavaratalot 194 0, , ,5 Tavaratalot 30 0, ,4 Pienoistavaratalot ja muut erikoistumattomat myymälät 282 1, , ,4-9,5 6,4 17,8 Elintarvikkeiden, juomien, tupakan vähittäiskauppa erikoismyymälät , , ,3-4,8 10,9 28,1 Erikoiskauppa , , ,9 1,8 15,0 27,3 Apteekit*) 793 3, , ,5 Muu uusien tavaroiden erikoiskauppa , , ,4 Vähittäiskauppa yhteensä **) , , ,0-1,3 10,9 22,1 *) sisältää vain apteekit (TOL52310) **) ei sisälly moottoriajoneuvoja, kotitalousesineiden korjausta, postimyyntiä eikä käytettyjen esineiden kauppaa, verkkokauppaa eikä torija markkinakauppaa Lähde: Tilastokeskus 2008b Henkilöstön määrä vähittäiskaupassa on lisääntynyt vuodesta 2001 vuoteen 2006 mennessä 11 prosentilla, kun liikevaihto on samana aikana kasvanut runsaalla 20 prosentilla. Vähittäiskaupan erikoistumattomissa myymälöissä, kuten supermarketeissa ja päivittäistavarakaupan yleisvähittäiskaupoissa, henkilökunnan kasvu oli runsaat 6 prosenttia ja liikevaihdon kasvu lähes 18 prosenttia. 8
9 Tilastokeskus luokittelee vähittäiskauppaa myös henkilökunnan lukumäärän perusteella. Supermarket-ryhmän kaupoissa yleisin myymälätyyppi on liike, jossa työskentelee työntekijää. Yleisvähittäiskaupan myymälöistä yli 60 prosenttia on alle viiden työntekijän kauppoja. Erikoistavarakaupalle on tyypillistä, että yksittäisessä myymälässä työskentelee vain muutamia henkilöitä. Taulukko 2 kuvaa eräiden erikoistavarakaupan toimialojen henkilökunnan määrää eri toimipaikoissa 1. Enintään neljä työntekijää on prosentissa liikkeistä. Vaate- ja jalkinemyymälöissä, joita on lukumääräisesti eniten, on myös eniten yli 10 henkeä työllistäviä myymälöitä. Aukiolon laajentaminen edellyttää henkilöstön lisäystä, mikä tuo huomattavan kululisäyksen erityisesti pienille myymälöille. Erikoistavarakauppa tarvitsee alan tuntevaa ammattitaitoista henkilökuntaa, joten lisäongelmaksi voi muodostua henkilöstön saatavuus. Vähittäiskauppa on hyvin naisvaltainen ala. Noin 70 prosenttia alan työntekijöistä on naisia. Vähittäiskauppa työllistää kaupan eri aloista runsaimmin myös osa-aikaisia työntekijöitä. Alle 30 tuntia viikossa työskentelevien osuus on 24 prosenttia ja alle 34 tuntia työskentelevien osuus 44 prosenttia kaikista vähittäiskaupan työntekijöistä. Taulukko 2. Eräiden erikoistavarakaupan toimialojen henkilöstön lukumäärä toimipaikoissa vuonna Henkilöstön lukumäärä alle Lkm yht. Vaatteiden ja jalkineiden vähittäiskauppa toimipaikkojen lkm % 78,0 14,2 5,1 2,4 0,2 100,0 Kodinkoneiden ja viihde-elektroniikan vähittäiskauppa toimipaikkojen lkm % 90,7 8,4 0,9 100,0 Urheilualan vähittäiskauppa toimipaikkojen lkm % 87,3 7,3 3,7 1,7 100,0 Kirjojen vähittäiskauppa toimipaikkojen lkm % 77,3 16,4 4,8 1,5 100,0 Kultasepänteosten ja kellojen vähittäiskauppa toimipaikkojen lkm % 86,6 11,1 1,9 0,3 100,0 Tietokonelaitteistojen vähittäiskauppa toimipaikkojen lkm % 87,5 7,7 4,2 0,6 100,0 Valokuvausalan vähittäiskauppa toimipaikkojen lkm % 92,4 6,6 0,9 100,0 Lankojen ja käsityötarvikkeiden vähittäiskauppa toimipaikkojen lkm % 97,4 2,6 0,0 0,0 100,0 Lähde: eportti 2008 Myymälöiden lukumäärän kehitystä kuvaa A.C. Nielsenin kokoamiin tietoihin perustuva Päivittäistavarakaupan myymälärekisteri (Päivittäistavarakauppa ry 2007). Sen mukaan vuonna 1990 koko päivittäistavaravalikoimaa myyviä kauppoja oli noin kappaletta. Viimeksi kuluneen 15 vuoden aikana kauppojen lukumäärä on lähes puolittunut. Lähes koko vähennys kohdistuu alle 200 m 2 pienmyymälöihin ja pieniin supermarketteihin. Valintamyymälöiden ( m 2 ) määrä on säilynyt ennallaan 1 Tiedot perustuvat Kauppalehti eportin kokoamiin yli 20 viranomaisen ja yrityksen tuottamiin tietoihin, mm. Tilastokeskuksen yritys- ja toimipaikkarekisterin tietoihin. Taulukon 2 tiedot poimittiin tietokannasta KTK:ssa. 9
10 samalla kun isojen supermarkettien ja hypermarkettien määrä on kasvanut vuosittain. Vuodesta 2001 alkaen kauppojen kokonaismäärässä ei ole tapahtunut suuria muutoksia. Pienten supermarkettien määrä on kuitenkin vähentynyt samalla kun isojen supermarkettien määrä on kasvanut. Kaupan aukioloaikasääntelyn yksi peruste on ollut turvata pienten päivittäistavaroita myyvien lähikauppojen toimintaedellytyksiä ja sitä kautta turvata palvelujen tasapuolista saavutettavuutta koko väestölle. Lisäksi on haluttu turvata kestävää yhdyskuntakehitystä ja taajama- sekä kaupunkikeskustojen elävyyttä. Koska henkilöauton käyttö ostosmatkoilla on lisääntynyt, on pienten kävelyetäisyydellä asukkaista toimivien lähikauppojen toimintaedellytysten turvaaminen näyttäytynyt yhä tärkeämpänä. Myynnin kehitys vuonna 2001 olikin pienten myymälöiden kannalta suotuisa ensimmäisen kerran pitkään aikaan. Isojen valintamyymälöiden ( m 2 ) myynti kasvoi 20 prosenttia päivittäistavarakauppojen keskimääräisen kasvun ollessa 7 prosenttia. Sen sijaan myynti laski pienissä supermarketeissa ( m 2 ) ja alle 100 m 2 :n myymälöissä. Samansuuntainen kehitys jatkui myös vuonna Myynti kasvoi isoissa valintamyymälöissä edelleen 11 prosenttia päivittäistavarakauppojen keskimääräisen kasvun ollessa noin kuusi prosenttia. Vuonna 2003 eri myymälätyyppien myynnin kasvussa ei ollut enää yhtä suuria eroja kuin edellisinä vuosia. (A.C. Nielsen, sit. Kiuru ym. 2004). Myös lääninhallitusten peruspalvelujen arviointiraportin mukaan enintään 400 m 2 :n päivittäistavarakauppojen ympärivuotinen sunnuntaiaukiolo on parantanut pienten kauppojen kilpailuasemaa suuriin kauppoihin nähden (Sisäasiainministeriö 2004, 172). Asuinalueiden lähipalveluiden saavutettavuuden kannalta tämä on merkittävä muutos. Se on näkynyt myös asukasbarometrin (Strandell 2005) tuloksissa, jossa voitiin todeta ruokapalvelujen saavutettavuuden parantuneen viimeisten viiden vuoden aikana tietyillä asuinalueilla. Selonteon mukaan kehitys ei johdu yksin vähittäiskaupan suuryksiköiden sijainnin ohjauksesta. Samaan suuntaan vaikuttavia tekijöitä ovat olleet mm. myymälöiden aukioloa koskeva laki sekä palvelujen väestöpohjan vahvistuminen eräillä kaupunkiseuduilla (emt., 34). Kuluttajatutkimuskeskuksen päivittäistavarakauppaverkon rakennemuutosta eräillä kaupunkiseuduilla vuosina koskevan tutkimuksen mukaan päivittäistavarakaupan palveluverkko on harventunut taajama-alueilla ja päivittäistavarakaupan palvelut keskittyneet yhä suppeammille alueille kaupunkien keskustoihin sekä muihin suuriin taajamiin, kuten kuntakeskuksiin. (Koistinen ja Väliniemi 2007, 38). Tutkimuksessa Onko lähikauppa lähellä? selvitettiin päivittäistavarakaupan fyysistä saavutettavuutta kolmella eri kokoluokan kaupunkiseudulla, Turussa, Lahdessa ja Mikkelissä (Koistinen ja Väliniemi 2007). Tarjontaa tarkasteltiin eläkeläisten, aikuisten ja lapsitalouksien osalta. Tuloksena oli, että yhä harvemmalla asukkaalla oli vuosien vertailujaksolla päivittäistavarakauppa kävelyetäisyydellä (500 m) kotoaan. Lapsitalouksista vain prosenttia asui kävelyetäisyydellä kaupasta ja osuus oli laskenut tutkimusjaksolla. Aikuistalouksien osuus kävelyetäisyydellä kaupasta on kääntynyt vuoden 1999 jälkeen kasvuun, osuuden ollessa noin prosenttia. Myös eläkeläistalouksien osuus lähellä kauppoja oli prosenttia, mutta osuus oli laskenut hiljalleen tai pysynyt ennallaan. 10
11 Kuluttajatutkimuskeskus tarkasteli päivittäistavarakauppaverkon rakennemuutosta myös vuosilta (Kytö ja Väliniemi 2007). Tutkimuksen mukaan päivittäistavarakauppojen saavutettavuus on heikentynyt etenkin kaukana pääteistä sijaitsevilla hajaasutusalueilla. Kaupattomilla haja-asutusalueilla oli vuonna 2005 noin asukasta, kun sellaisissa taajamissa, joissa ei ollut yhtään päivittäistavarakauppaa, asui noin asukasta. Kaupattomilla alueilla asuvien kokonaismäärä kasvoi tutkimusajanjakson aikana noin 15 prosentilla. Samaan aikaan päivittäistavarakauppojen määrä lisääntyi noin 100 myymälällä kasvun keskittyessä Etelä- ja Länsi-Suomen kaupunkeihin ja etenkin taajamien reuna-alueille. Myymälöiden nettolisäyksestä lähes puolet oli ns. liikennemyymälöitä (Kytö ja Väliniemi 2007). 3.2 Kaupan henkilöstön asema ja näkemykset Kaupan myyntitehtävissä toimivan henkilöstön näkemyksiä aukiolosta on selvitetty useissa tutkimuksissa, selonteoissa ja lausunnoissa (Raijas, Vaittinen ja Pylvänäinen 1995; Nikkilä 1999; Kinnunen ja Saarinen 2005; TyVL 12/2006 vp.; Taimio 2008). Vähittäiskaupan myyntitehtävissä toimivista Palvelualojen ammattiliiton jäsenistä lähes puolet kannatti vuonna 2004 tehdyn kyselyn mukaan nykyisiä aukioloaikoja ja lähes puolet halusi supistaa nykyisiäkin. Kolmannes työntekijöistä halusi tehdä sunnuntaityötä muutaman kerran vuodessa ja kolmannes ei halunnut tehdä sitä lainkaan. Henkilökunta hyväksyi parhaiten sunnuntaiaukiolon joulun alla. Sunnuntaityöt hyväksytään lähinnä vain niiden tuomien taloudellisten etujen vuoksi (Kinnunen ja Saarinen 2005; VNS 3/2006 vp). Palvelualojen ammattiliiton PAM ry:n marraskuussa 2007 TNS Gallup Oy:llä teettämän jäsenkyselyn mukaan halukkuus sunnuntaityöhön on hiukan kasvanut. Noin 40 prosenttia vastaajista on halukas työskentelemään sunnuntaina kerran kuukaudessa. Noin neljännes on halukas työskentelemään sunnuntaina muutaman kerran vuodessa ja noin viidennes ei halua työskennellä koskaan sunnuntaisin. Nykyisiä aukioloaikoja kannattaa noin 60 vastaajista ja kolmannes haluaisi supistaa nykyisiä aukioloaikoja. Vapaita aukioloaikoja kannattaa 12 prosenttia vastaajista. Työelämä- ja tasa-arvovaliokunta on korostanut lausunnossaan valtioneuvoston selontekoon myöhäiseen aukioloon liittyvää väkivallan uhkaa ja turvattomuutta. Huolta aiheuttavat mm. päihtyneiden asiakkaiden määrän lisääntyminen myöhäisinä aukiolotunteina ja lauantai-iltoina. Myös yksin työskentely ja myöhäiset kotimatkat lisäävät turvattomuuden tunnetta. Valiokunta pitääkin tärkeänä selvittää mahdollisuuksia aikaistaa sulkeutumista viimeistään klo 20. Myös työn ja perheen yhteensovittamiseen, sosiaaliseen elämään, harrastuksiin, lasten hoitoon, työkuormituksesta palautumiseen liittyvät tekijät sekä mahdollisuudet vaikuttaa työvuoroihin pitäisi selvittää perusteellisesti (TyVL 12/2006 vp). 3.3 Kuluttajanäkökulma aukioloaikojen sääntelyyn Aukiolon sääntelyn tarpeellisuutta arvioitaessa on olennaista tarkastella kuluttajien kaupassa käynnin ajoittumista ja ajankäyttöä, suhtautumista aukioloaikoihin, kaupan valinnan perusteita, liikkumistapoja ja ostosmatkojen pituutta. On syytä ottaa huomioon myös väestön rakennemuutos ja sen vaikutukset kulutuskäyttäytymiseen (esim. VNS 11
12 3/2006 vp). Sääntelyn vaikutukset ovat erilaiset eri kuluttajaryhmille. Tutkimustuloksia esitettäessä vaikutuksia arvioidaan usein yleisesti kuluttajien kannalta. Väestön vanhenemisella ja kotitalouksien keskikoon jatkuvalla pienenemisellä on merkitystä kauppaa koskevissa kysymyksissä. Ennusteiden mukaan hyvätuloisten eläkeläisten määrä ja ostovoima kasvavat. Aktiivisten ja hyväkuntoisten eläkeläisten oletetaan käyttävän rahaa entistä enemmän matkailuun ja siihen liittyviin palveluihin. Osa kysynnästä suuntautuu kuitenkin Suomen ulkopuolelle (VNS 3/2006 vp). Kotitalouskoon pieneneminen ja yhden hengen talouksien määrän kasvu saattavat näkyä tulevaisuudessa erikoiskaupan tuotteiden, erityisesti kodin kestokulutustavaroiden kysynnän kasvuna. Myös kasvavalla maahanmuutolla on vaikutuksia kulutuskysyntään. Aukiolosääntelyn kannalta on muistettava, että kuluttajat toimivat aukioloajoista riippumatta aina taloutensa asettamien rajoitusten alaisina. Kasvava työelämän ulkopuolella oleva väestö ei ole riippuvainen kaupan laajennetuista aukioloajoista Kaupassa käynnin ajoittuminen Suomalaiset kotitaloudet käyttävät huomattavasti enemmän aikaa ostoksiin ja asiointiin kuin vielä kolmisenkymmentä vuotta sitten. Vuonna 1999 ne veivät jo viidenneksen lapsiperheiden kotitöihin käyttämästä ajasta eli saman verran kuin käytettiin ruokataloustöihin. Vuonna 1979 ostosten ja asioinnin osuus oli vain kahdeksan prosenttia. (Varjonen ja Aalto 2005a.) Seuraavassa tarkastellaan ostoksilla olon ja asioinnin ajoittumista Suomessa ja Ruotsissa. Sitä tarkastellaan kolmella tasolla: mihin kellonaikoihin ostoksilla ollaan arkipäivinä ja viikonloppuna, mitkä viikonpäivät ovat suosituimpia ostospäiviä ja miten ostoksilla käyntien määrät eroavat eri vuodenaikoina. Tiedot perustuvat pääosin kolmeen toisiaan täydentävään lähteeseen: EU-harmonisoituihin ajankäyttötutkimuksiin vuosilta , Taloustutkimus Oy:n ajankäyttöä selvittävään suppeampaan tutkimukseen vuodelta ja matkatuotostutkimukseen, josta saadaan varsin yksityiskohtaisia tietoja kauppamatkojen ajoittumisesta (Kalenoja et al. 2008, s. 48 9, 55 6). Tulokset osoittavat, että kaupassakäynnin päivittäinen rytmi on hyvin samanlainen eri Pohjoismaissa riippumatta kaupan aukiolojen sääntelystä tai todellisista aukioloajoista. Jos eroja etsii, ne näkyvät lähinnä kaupassakäyntiä kuvaavien ruuhkahuippujen ajoittumisessa. Huiput ajoittuvat kuitenkin sekä arkisin että viikonloppuisin päiväsaikaan klo 10 ja 17 välille, eivät iltaan. Kuva 1 kuvaa väestön kaupassakäynnin ajoittumista arkipäivinä ja viikonloppuna Suomessa ja Ruotsissa. Kaupassa käynnin profiiliviiva kuvaa kunakin kellonaikana ostoksilla olevan väestön määrää prosentteina. 2 Eurostatin tietokanta (HETUS database, sis. 15 maata). Aineistot on koottu 2000-luvun vaihteen molemmin puolin. Tietoja voidaan pitää edelleen ajankohtaisina, sillä väestöryhmätasoinen ajankäyttö muuttuu hyvin hitaasti. Tiedot kuvaavat vähintään 20-vuotiaiden koko vuoden ajankäytön keskiarvoa, jokaista vuorokauden 10 minuutin jaksoa kohden. 3 Aineisto on koottu touko, kesä- ja heinäkuun aikana, jolloin kaupat ovat olleet auki myös sunnuntaisin. Aineisto perustuu lähes 3 000:een 12 9-vuotiaan henkilön otokseen, jonka tiedot on painotettu kuvaamaan koko suomalaista vastaavanikäistä väestöä. Kukin tutkimuksessa mukana oleva henkilö on ilmoittanut ajankäyttönsä 15 minuutin välein yhden päivän ajan. On huomattava, etteivät suinkaan kaikki otoksen henkilöt ole käyneet kaupassa tutkimuspäivänä. 12
13 Suomi Ruotsi viikonloppu: punainen viiva; arkipäivä: vihreä viiva Lähde: Eurostat: HETUS database Kuva 1. Ostosten ja asioinnin ajoittuminen kellonajan mukaan Suomessa ja Ruotsissa, % väestöstä. Kaupassakäynnit ajoittuvat arkipäivinä viikonloppua laajemmalle ajalle johtuen työssäkäyvien ja työelämän ulkopuolella olevien erilaisesta käyttäytymisestä. Työelämän ulkopuolella olevat käyvät kaupassa arkisin aamupäivällä (huippu klo 9 3) ja työssäkäyvät pääosin klo 16:n jälkeen (eniten klo 16 7). Lauantaina ja sunnuntaina kauppojen aukioloaika on lyhyempi, joten ostoksilla olo sijoittuu sen mukaisesti. Kulttuurisilla tekijöillä on vaikutusta myös kaupassakäynteihin. Esimerkiksi Ranskassa lounastauko näkyy selvästi niin arkena kuin viikonloppunakin. Sen aikana vain harvat käyvät ostoksilla. Vastaavasti Suomessa lauantai-iltana kaupat sulkeutuvat klo 18, vaikka ovat muina päivinä auki klo 21:een. Elinvaihe, erityisesti ikä vaikuttaa kaupas- 13
14 sakäyntien ajoittamiseen. Mitä vanhemmista kuluttajista on kyse, sitä aikaisempaan kellonaikaan he asioivat. Suomalaiset eläkeläiset lähtevät kauppaan heti aamulla, eivätkä he juurikaan käy kaupassa klo 18 jälkeen. Lauantain ja sunnuntain kaupassakäyntejä kuvaa Taloustutkimuksen touko-heinäkuussa 2007 kokoama aineisto. Se osoittaa sunnuntaiasioinnin vähäisemmän määrän. Vaikka kaupat ovat sunnuntaina auki klo 21:een, illan asiointiaika ei kovin paljon eroa lauantaista, jolloin kaupat sulkeutuvat klo 18. Kuva 2 osoittaa, kuinka suuri osuus väestöstä on ollut ostoksilla kunkin neljännestunnin aikana. Jos ostoksia on tehty esimerkiksi tunnin ajan, kyseinen henkilö tulee kirjatuksi jokaisen neljännestunnin aikana erikseen. Aineiston pienuus tekee profiiliviivasta poukkoilevan, mutta yleisesti ottaen se on hyvin yhdenmukainen HETUS-aineiston tietojen kanssa. Ostoksilla olon ajoittuminen, % väestöstä % Lauantai Sunnuntai Klo Kuva 2. Ostoksilla olon ajoittuminen lauantaina ja sunnuntaina touko-heinäkuussa Lähde: Taloustutkimuksen Koodi 2007 aineisto Myös matkatuotostutkimus (Kalenoja et al. 2008, s , 55 56) tuottaa hyvin samanlaisia tuloksia kauppamatkojen ajoittumisesta arki- ja viikonlopun päivinä kuin ajankäyttötutkimukset. Liikennetutkimus kuvaa kaupassakäyntien määriä myös vuodenaikojen mukaan. Päivittäistavarakaupan suuryksiköiden vilkkaimmat kuukaudet ovat joulukuu ja huhtikuu, joiden kävijämäärät ovat vuoden keskiarvoon verrattuna prosenttia suurempia. Erikoisliikkeisiin tehdään eniten matkoja joulukuussa, huhtikuussa, heinäkuussa ja lokakuussa. Ruotsissa niin päivittäis- kuin erikoistavarakaupan eri toimialoilla myynti painottuu loppuvuoteen ja erityisesti joulukuuhun. Suppeampiin otoksiin perustuvien erillistutkimusten mukaan ostostenteko painottuu loppuviikkoon niin Suomessa kuin Ruotsissakin (A.C. Nielsen 2007; Olsson & Bergström 2004; Bergström & Arnberg 2005). Päivittäistavarakaupassa vilkkaimpia kauppapäiviä ovat kaikkina vuodenaikoina perjantait, jolloin tehtiin runsas viidennes päivittäistavaraostoista vuosina Lauantait ovat hiukan muita arkipäiviä 14
15 vilkkaampia (16 18 % vs %). Erikoisliikkeissä vilkkain päivä on talvikaudella lauantai ja kesällä perjantai. Ruotsissa hypermarkettien myynnistä lähes 60 prosenttia muodostuu torstain, perjantain ja lauantain myynnistä. Koko vähittäiskaupassa myynti ylipäätänsä painottui näihin päiviin (Bergström & Arnberg 2005). Lisäksi on tutkimuksia, joissa on selvitetty myynnin volyymia eri viikonpäivinä ja vuodenaikoina. Erityisesti suurissa liikkeissä lähes puolet myynnistä saadaan klo 16 jälkeen (Bergström et al. 2005). Sunnuntain osuus viikkovolyymista on talvikaudella 8 prosenttia ja kesäkaudella 6 prosenttia. Elo-syyskuun myynnistä sunnuntain osuus on kasvanut vuoden 2001 kolmesta prosentista neljään vuonna 2006 ja pysynyt samana vuonna 2007 (A.C. Nielsen 2007). Vaikka Ruotsissa kauppojen aukiolo on vapaata, on sunnuntaimyynti vähäistä verrattuna arkipäiviin (Bergström & Arnberg 2005) Kuluttajien suhtautuminen sunnuntaiaukioloon Päivittäistavarakauppa ry:n TNS Gallupilla syksyllä 2007 teettämän tutkimuksen mukaan kuluttajat suhtautuvat yleisesti sunnuntaiaukioloon nykyisin verrattain myönteisesti. Tutkimuksessa selvitettiin kaupassa käyntiä sunnuntaisin kesän aikana, sunnuntaiaukiolon tarpeellisuutta, tarvetta laajentaa sunnuntaiaukioloa sekä kauppojen parhaita aukeamis- ja sulkemisaikoja lauantaisin ja sunnuntaisin. Tutkimuksen kohderyhmänä olivat vuotiaat suomalaiset ja otos henkeä. (Minkkinen 2007.) Kolme kymmenestä vastaajasta ilmoitti käyneensä säännöllisesti kesäsunnuntaisin kaupassa vuonna Yhteensä 11 prosenttia suomalaisista ei käynyt kesäsunnuntaisin kaupassa ollenkaan. Lähes kaikki vuotiaat ja yli 60-vuotiaistakin lähes kolme neljästä oli käynyt ainakin pari kertaa. Yli puolet vastaajista (56 %) piti sunnuntaiaukioloa vähintään melko tarpeellisena, mutta kysymyksessä ei tarkennettu, miten laajasta sunnuntaiaukiolosta oli kyse. Puolet vastaajista (51 %) oli sitä mieltä, että kaikkien elintarvikemyymälöiden sunnuntaiaukiolo pitäisi laajentaa ympärivuotiseksi. Vajaa puolet (47 %) kannatti kaikkien vähittäismyymälöiden sunnuntaiaukiolon laajentamista ympärivuotiseksi. Elintarvike- ja muiden vähittäismyymälöiden ympärivuotista sunnuntaiaukioloa kannattivat muita kuluttajaryhmiä enemmän vuotiaat (62 %), miehet (57 %), ylemmät toimihenkilöt (62 %), koululaiset (64 %) sekä pääkaupunkiseudulla asuvat (61 %) (Minkkinen 2007). Kauppojen nykyinen sunnuntain aukeamisaika (klo 12) sai vastaajien enemmistön (67 %) tuen. Enemmistö (58 %) kannattaa myös elintarvikekauppojen nykyistä lauantain sulkemisaikaa klo 18 ja lähes puolet (47 %) kannattaa samaa sulkemisaikaa myös muille myymälöille. Näkemykset sunnuntain sulkemisajasta vaihtelevat: runsas kolmannes (37 %) kannattaa elintarvikemyymälöiden nykyistä sunnuntain sulkemisaikaa klo 21 ja noin kolmannes (35 %) haluaisi kaupat suljettavan jo klo 18. Muiden myymälöiden osalta suurimman kannatuksen (39 %) saa myymälöiden sulkeminen klo 18 (Minkkinen 2007). Suoraviivaisiin kysymyksiin saatujen vastausten perusteella runsaat puolet suomalaisista piti sunnuntaiaukioloa erittäin tai melko tarpeellisena. Niin ikään runsaat puolet oli sitä mieltä, että elintarvikemyymälöiden tulisi olla ympäri vuoden sunnuntaisin auki. Lähes yhtä suuri osuus suomalaisista halusi myös muiden vähittäismyymälöiden olevan ympärivuotisesti auki sunnuntaisin (Minkkinen 2007). Vaikka aukiolon laajentamiselle 15
16 on selkeää kannatusta kuluttajien keskuudessa, laajentaminen tuskin lisäisi ostostentekoa merkittävästi. Päivittäistavarakauppa ry:n arvion mukaan sunnuntaikaupan volyymi nousisi yli viiteen prosenttiin, jos kaupat olisivat auki sunnuntaisin ympärivuoden (Päivittäistavarakaupan 2005). Sunnuntaikaupan osuus päivittäiskaupan elosyyskuun myynnistä oli pysytellyt noin neljässä prosentissa vuosina 2006 ja 2007 (Nielsen 2007). Valtioneuvoston selonteon mukaan (VNS 3/2006 vp) ostosmahdollisuuksia on nykyisinkin niin paljon, että sunnuntaimyynnin vapauttaminen kokonaisuudessaan vähentäisi pitkällä aikavälillä muiden päivien myyntivolyymia Kaupan valinta Suomalaisten kulutusasenteet ovat empiirisesti tutkittuina pysyneet varsin muuttumattomina ajanjaksolla Suomalaisten säästäväisten ja rationaalisten kulutusasenteiden on myös tutkittu eroavan yllättävän paljon keskieurooppalaisten ja ruotsalaistenkin kulutusasenteista. Hinta ja laatu ovat Suomessa edelleen tuotteen tai palvelun tärkeimpiä valintakriteerejä ja sukupuoli, ikä/elinvaihe ja tulot kulutustyylien tärkeimpiä selittäjiä (Wilska 2006, 45, 56). A.C. Nielsen Finland Oy:n Kuluttajapaneelin mukaan päivittäistavaramyymälä valittiin vuonna 2006 ensisijaisesti läheisen sijainnin, valikoiman, kanta-asiakasetujen ja hinta-/laatu-suhteen perusteella. Kaikkien näiden kriteerien merkitys on viime vuosina lisääntynyt kuluttajan myymälän valinnassa. Kun vuonna 2003 tärkeimmäksi päivittäistavaramyymälän valintaperusteeksi mainitsi myymälän läheisyyden 52 prosenttia panelisteista, oli heidän osuutensa kohonnut vuonna 2005 jo 56 prosenttiin. Aukioloajan perusteella valitsi pääasiallisesti käyttämänsä päivittäistavaramyymälän vain 14 prosenttia vastaajista. (A.C. Nielsen 2007.) Päivittäistavaroiden ensisijaisen ostopaikan valintaan vaikuttaa arkisin kauppatyypistä riippumatta eniten kaupan sijainti lähellä kotia. Sijainnin merkitys on erityisen voimakas valintamyymälöiden ja pienten supermarkettien kohdalla. Sijainti (työ)matkan varrella oli toiseksi useimmin mainittu syy molemmissa kauppatyypeissä. Myös viikonloppuna ostopaikan sijainti lähellä kotia on vastaajien useimmin mainitsema valintakriteeri. Poikkeuksen tekevät tavaratalossa asioivat, joista 42 prosenttia mainitsi ensisijaisesti runsaan ja monipuolisen tuotevalikoiman valinnan perusteeksi. Kansainvälisen, 47 maassa tehdyn tutkimuksen mukaan päivittäistavarakaupassa tärkeimmiksi valintakriteereiksi valikoitui hyvä hinta/laatu-suhde, hyvä valikoima korkealaatuisia tuotteita ja tuotemerkkejä sekä myymälän läheisyys (Nielsen 2008). Pitkäaho ym. (2005, 54 59) ovat tutkineet päivittäistavaran ostopaikan valintakriteerejä ja niiden muutoksia kauppatyypeittäin arkena ja viikonloppuina. Eri kauppatyyppien osuudet päivittäistavaroiden ensisijaisina ostopaikkoina eivät ole juurikaan muuttuneet vuodesta 2001 vuoteen Arkisin käydään useimmiten valintamyymälässä, viikonloppuisin hypermarketissa. Suomalaiset kuluttajat kävivät päivittäistavarakaupassa vuonna 2006 keskimäärin 3,9 kertaa viikossa. Asiointitiheys on vähentynyt vuosi vuodelta, sillä vuonna 1997 kaupassa käytiin keskimäärin 4,3 kertaa viikossa. Keskiostokset eivät ole kuitenkaan merkittävästi kasvaneet samana ajanjaksona: vuonna 1997 keskiostos oli noin 14 euroa, vuonna 2006 vajaa 18 euroa. (A.C. Nielsen 2007.) 16
17 3.3.4 Kuluttajien liikkuminen ja matkatuotokset kaupassa asioitaessa Liikkumistavat Kuluttajien kulkumuodon valintaan vaikuttavat asuinalueen palvelutarjonta, myymälöiden saavutettavuus, liikenneyhteydet sekä ostosmatkan tarkoitus ja kuluttajien omat valinnat. Kaupan sijainti vaikuttaa merkittävimmin kulkutapaan. Mitä pitempi matka myymälöihin on, sitä enemmän autoillaan ja sitä vähemmän kävellään, pyöräillään ja käytetään julkista liikennettä. Erikoistavarakauppaan henkilöautolla matkaavia on prosenttia kuluttajista kaupunkiseudusta riippuen. Päivittäistavarakauppaan kävelee isoilla kaupunkiseuduilla keskimäärin 37 prosenttia ja harvemmin asutuilla seuduilla keskimäärin 23 prosenttia (Marjanen 1997, Kalenoja et al. 2008). Asukasbarometrin mukaan (Strandell 2005, 68) ruokakauppamatka tehdään yleisimmin autolla. Vähintään asukkaan taajamissa päivittäistavarakauppaan kulkee autolla 57 prosenttia, kävellen 43, pyörällä 8 sekä joukkoliikenteellä 3 prosenttia asukkaista. Myös kaupan koko vaikuttaa kulkumuotoon. Tampereen seudulla tehdyn tutkimuksen mukaan alueen hypermarketteihin suuntautuvista ostosmatkoista prosenttia tehtiin henkilöautolla. Ydinkeskustassa sijaitseviin myymälöihin henkilöautomatkojen osuus oli ainoastaan 20 prosenttia ja kävellen tehtyjen ostosmatkojen osuus 60 prosenttia (TASE ). Liikkumismuotojen valintaa selittävät päivittäistavarakaupan erikoistavarakauppaa tiheämpi rakenne ja parempi saavutettavuus kävelyetäisyydeltä. Toisaalta erikoistavarakaupan ostokset saattavat olla isokokoisia kuljetettavaksi ilman henkilöautoa. Lisäksi ostostenteko shoppailu tapahtumana ja ajankäytön muotona sisältää usein huviajelua ja autoilua (esim. Lehtonen & Mäenpää 1997, Pitkäaho et al. 2005, 68). Turun seudulla tehdyn tutkimuksen mukaan auton käyttö ostosmatkoilla on viikonloppuisin yleisempää kuin arkisin: 62 prosenttia käytti autoa viikonloppuostosmatkojen suorittamiseen lähes aina, 19 prosenttia vastaajista käytti autoa harvoin tai ei juuri koskaan (Pitkäaho et al. 2005). Asiakkaan ostosmatkoillaan käyttämä kulkuväline kertoo alueen kaupan palvelutarjonnan lisäksi kotitalouksien sosio-ekonomisista tekijöistä. Varakkaammat kotitaloudet omistavat muita useimmin vähintään yhden auton, jolloin myös ostosasiointi autoillen on yleisempää (HLT 2006, 47). Autoillen asioivat ostavat suurempia määriä, tai isomman kokoisia tuotteita (esim. huonekalut), jalan asioidaan kodin läheisyydessä (Pitkäaho et al. 2005, 22). Suomen ilmasto vaikuttaa usein kulkutavan valintaan, sillä talvinen pyöräily tai kävely koetaan usein vaikeaksi. Lisäksi autoilu valitaan useammin kulkutavaksi sen nopeuden, aikatauluista vapauden, mieltymysten ja rutiineiden vuoksi. Vertailuna todettakoon, että Iso-Britanniassa tehtiin 1990-luvun lopulla 77 prosenttia päivittäistavarakaupan ostosmatkoista autolla. Kävellen matkoista tehtiin 13 prosenttia ja julkisilla kulkuvälineillä 8 prosenttia (Whelan et al. 2002, 2084). Ruotsissa Etelä- Tukholman alueella lähikauppaan on kävellyt 60 prosenttia vastaajista ja autoillut prosenttia. (Svensson 2002, 42 43, 56). Svenssonin ja Haraldsonin (2001) tutkimuksen mukaan hyvin varustellussa lähikaupassa käytiin useita kertoja viikossa ja myymäläkäynnit yhdistettiin usein työ- tai koulumatkojen yhteyteen. Myös kotoa käsin lähikauppaan tehtävät matkat olivat yleisiä. Jos omalta asuinalueelta löytyi hyvin varusteltu, joskin hieman kalliimpi lähikauppa, käytettiin sitä pääasiallisena ostos- 17
18 paikkana. Tämän lisäksi täydentäviä ostoksia tehtiin keskimäärin vain kerran viikossa kauempana sijaitsevissa suuremmissa myymälöissä. Ruotsalaisten lähikaupan valintaa ja ostosmatkan kulkutapaa selittivät parhaiten sosio-ekonomiset tekijät kuten ikä, perhemuoto ja auton omistus. Lähikauppaan kävelivät useimmiten autottomat, pienituloiset, yksin- tai kaksinasuvat sekä muut kuin vuotiaat työlliset. Tanskassa tehdään päivittäin keskimäärin 1,6 miljoonaa ostosmatkaa. Suurin osa matkoista tehdään kotoa ja suuriin kauppakeskuksiin mennään lähes aina autoillen. Ostosmatkat ovat Tanskassa keskimäärin 6 kilometrin mittaisia, mutta kävellen matkatessa keskimäärin vain kilometrin mittaisia, pyörällä 2 kilometriä, autolla 8 kilometriä ja joukkoliikennevälineillä 9 kilometriä. (Detailhandelsudvalget 2006.) Kuluttajien matkatuotokset Kuluttajien kotimaan matkasuorite on vuodesta 1999 vuoteen 2005 kasvanut 2,5 kilometriä päivässä. Kasvu aiheutuu pääasiassa henkilöautolla kuljettajana tehtyjen työ-, ostos- ja asiointimatkojen sekä vapaa-ajanmatkojen kasvusta. Ostosasioinnin keskimääräinen pituus vuonna 2005 oli 5,8 kilometriä jokaista henkilöä kohti vuorokaudessa ja ostosmatkojen matkasuorite on kasvanut 8 prosenttia aikajaksolla (HLT , 20). Koska ihmiset ovat valmiita matkustamaan hintojen perässä kauemmaksi kauppaan (suuryksiköihin, jotka mittakaavaedun vuoksi pystyvät pitämään alhaisemmat hinnat), siirtyy kaupan jakelukustannuksia asiakkaiden maksettavaksi. Varjonen ja Aalto (2005b) ovatkin laskeneet, että suomalaisten kauppamatkoihin käytetty aika- ja matkakustannukset olivat vuonna 2001 noin 10 mrd. euroa. Kaupan keskittäessä toimintaansa suuriin yksikköihin, kaupan liikenteen päästöt vähenevät kuljetusmatkojen vähentyessä, mutta kokonaisliikenteen määrä kasvaa, sillä asiakkaiden yksityisautoilu kasvaa. Kuluttajien matkoista noin 80 prosenttia on kotoa lähteviä tai sinne päättyviä. Eniten matkoja syntyy liikkumisesta kodista työhön, ostospaikkoihin ja vapaa-ajankohteisiin. Päivittäistavarakaupan matkoja syntyy lähes puolet enemmän kuin matkoja erikoistavarakauppoihin. Arkisin noin 70 prosenttia ja viikonloppuisin noin 80 prosenttia päivittäistavarakauppaan suuntautuvista matkoista on lähtöisin kotoa. Päivittäistavarakaupasta lähtevistä matkoista puolestaan arkisin kotiin suuntautuu noin 84 ja viikonloppuisin 82 prosenttia. Tämä kertoo, että arkisin ostokset tehdään myös esimerkiksi matkalla töistä kotiin, mutta suurimpaan osaan kaikesta päivittäistavaroiden ostamiseen liittyvästä liikkumisesta ei yhdisty muita matkoja tai kohteita (HLT ). Myös Pitkäahon et al. (2005) tutkimuksessa Turun seudulla 1500 kyselyyn vastanneista noin 60 prosenttia ei yhdistänyt juuri koskaan ostosmatkoihin muita vierailuja, virkistystä tai harrastusta. Auton käyttäminen kauppamatkoilla on lisääntynyt samassa tahdissa autokannan kasvun kanssa. Vuoden aikana autojen määrä kasvoi lähes 3 prosenttia. Toisen auton käyttö on lisääntynyt voimakkaasti viimeisten kymmenen vuoden aikana etenkin kaupunkialueiden reunamilla. Täysin autottomien osuus väestöstä on vähentynyt noin 19 prosentista 16,5 prosenttiin vuosien 1999 ja 2005 välillä (HLT 2006, 35). Eri kokoluokan kauppapaikoilla on omat kävijämääränsä. Pienmyymälöiden kävijämäärät ovat keskimäärin alle asiakasta päivässä. Supermarkettien kävijämäärä on noin kävijän välillä vuorokaudessa. Tavarataloissa kävijöitä on keski- 18
19 määrin vuorokaudessa ja hypermarketeissa käy kävijää vuorokaudessa riippuen viikonpäivästä ja kuukaudesta (Kalenoja et al. 2008). Päivittäistavarakaupan suuryksiköihin suuntautuvien matkojen aikavaihtelu poikkeaa muun päivittäistavarakaupan aikavaihtelusta. Suuryksiköissä perjantai ja lauantai erottuvat selvästi muita vuorokausia suositumpana ostosajankohtina. Lauantaisin ostos- ja asiointimatkoista syntyy eniten matkasuoritetta viikon aikana, eli kauppoihin matkustetaan pitempiä matkoja ja asioidaan kauempana sijaitsevissa myymälöissä kuin muuten viikolla (HLT , 62). Nykyisen sunnuntaiaukiolon hyväksikäyttävät suuryksiköt eivät näytä saavuttavan yhtä suuria kävijämääriä kuin muina viikonpäivinä. Sunnuntailiikennettä kuitenkin syntyy, vaikka kävijämäärät ovat 30 prosenttia pienemmät kuin hiljaisimpina viikonpäivinä arkiviikolla. Päivittäistavarakaupan pienmyymälöihin (alle 100 myynti-m 2 ) lauantaina ja sunnuntaina suuntautuvia matkoja on hieman enemmän kuin arkisin. Muiden alle 400 myyntineliötä käsittävien myymälöiden sunnuntaikävijämäärä on noin 20 prosenttia pienempi kuin keskimäärin arkisin. (Kalenoja et al. 2008, 44, 48) 3.4 Kaupan ympäristövaikutukset Liikenne ja päästöt Merkittävä osuus kaupan ympäristövaikutuksista ja ilmastonmuutokseen sidoksissa olevista päästöistä syntyy toisaalta kaupan logistiikkapalveluista sekä toisaalta kuluttajien autoillen tekemästä asiointiliikenteestä. Edellä on käsitelty kaupassa asioinnin tuottamaa liikennettä, jonka on arvioitu lisääntyvän sunnuntaiaukiolon laajenemisen myötä. Kasvu aiheutuisi erityisesti kaupan suuryksiköiden lisääntyvästä käytöstä, mikä johtaa kauppamatkojen pitenemiseen ja auton käytön lisääntymiseen. Asiakkaiden kauppamatkojen tuottamien liikennepäästöjen lisäksi kaupan tavaralogistiikka ja henkilökunnan matkat tuottavat runsaasti liikennettä. Sunnuntaiaukiolon laajentaminen lisäisi näitä matkoja. Päivittäistavarakaupan suuryksiköiden raskaan liikenteen matkatuotokset ovat pakettiautokuljetusten osalta vuoden keskiarvosta laskettuna 0,07 kuljetusta ja kuorma-autokuljetusten osalta 0,28 kuljetusta vuorokaudessa per 100 myynti-m 2. Yhden myyntipäivän lisäys voi logistiikkakuljetusten osalta tarkoittaa noin neliön myyntipintaalan käsittävälle hypermarketille 1,4 pakettiautokuljetusta ja 5,6 kuorma-autokuljetusta yhtenä päivänä viikossa lisää kuuden kuukauden aikana vuodessa eli yhteensä noin 33 pakettiautokuljetusta ja 135 kuorma-autokuljetusta yhtä hypermarkettia kohti vuosittain. (Kalenoja et al. 2008, 45.) Tavaratalojen osalta raskasta liikennettä syntyy 0,5 pakettiautokuljetusta ja 0,9 kuormaautokuljetusta 100 myynti-m 2 kohti Kauppakeskuksissa vastaavat lukemat ovat keskimäärin 0,5 ja 0,9 kuljetusta. Alle 100 myyntineliömetrin päivittäistavarakaupan myymälöissä kuljetuksia on 5 7 kuorma-autokuljetusta ja 1 3 pakettiautokuljetusta 100 myynti-m 2 kohti. (Kalenoja et al. 2008, 52.) Sunnuntaiaukiolon laajentaminen todennäköisesti pakottaisi kaupat pitämään myös palvelutiskit avoimina, ja se puolestaan lisäisi kauppojen tuoretavaroiden kuljetuksia 19
20 keskusvarastoista kauppaan. Ajoneuvoliikenne aiheuttaa melua ja heikentää turvallisuutta, terveyttä sekä viihtyvyyttä monilla asuinalueilla. Päivittäistavarakaupan osalta on arvioitu tavarankuljetusten kattavan 3 prosenttia kaikista Suomessa tehtävistä kuorma- ja pakettiautojen kokonaisliikennesuoritteesta. Kuluttajien päivittäistavarakaupan asiointimatkat puolestaan vastaavat 4 prosenttia henkilöautojen kokonaisliikennesuoritteesta (Päivittäistavarakauppa ja ympäristö 2004). Erikoiskaupan osalta samanlaisia kokoavia arvioita ei ole laadittu Muut ympäristövaikutukset Päivittäis- ja erikoistavarakaupan toiminnasta syntyy väistämättä myös muita sekä suoria että epäsuoria vaikutuksia ihmisten ympäristöön ja luontoon. Myymälöissä kulutetaan energiaa, vettä ja materiaaleja. Toiminnasta syntyy päästöjä ilmaan, maaperään ja vesistöihin, mikä näkyy lopulta ympäristön happamoitumisena ja rehevöitymisenä kuten myös jätteiden kertymisenä kaatopaikoille. Kaupan ympäristövaikutuksilla on näin ollen osansa ilmastonmuutoksessa. Myymälärakennusten rakentamiseen, sekä käytön aikaiseen lämmittämiseen ja valaisemiseen sekä lämpimillä säillä jäähdyttämiseen käytettävä energiamäärä ja sen tuottamisesta syntyvien päästöjen osuus on myös merkittävä. Yksistään päivittäistavarakaupan osalta sähkönkulutus on arviolta 1,3 ja lämpöenergiankulutus 1,2 prosenttia Suomen kokonaiskulutuksesta. Kasvihuonekaasupäästöjen osalta tämä tarkoittaa 1,5 prosenttia ja happamoittavien päästöjen osalta 2 prosenttia Suomen kokonaispäästöistä (Päivittäistavarakauppa ja ympäristö 2003). Muita kaupan ympäristövaikutuksia ovat veden kulutus siivoamisessa ja henkilöstötiloissa sekä pakkausmateriaalin ja jätteiden kertyminen mukaan lukien hävikki tuoretuotteissa ja poisheitettävä kertakäyttöinen työ- ja suojavälineistö. Päivittäistavarakaupan osalta jätteiden kokonaismäärä vastaa 6 prosenttia Suomen yhdyskuntajätteestä. Taulukkoon 3 on koottu kaupan toiminnasta aiheutuvia ympäristövaikutuksien syntytapoja. Mitä suurempi toimintojen volyymi on, sitä suuremmat ovat ympäristövaikutukset. Kaupan aukiolon laajentaminen vaikuttaisi osaltaan kaikilla ympäristövaikutusten osaalueilla energiankulutukseen, liikenteen päästöihin, veden kulutukseen ja jätteiden kertymiseen. 20
Vähittäiskaupan vaihtoehtoisten aukiolosäännösten vaikutukset kuluttajille, kaupan työntekijöille sekä liikenteelle ja ympäristölle Kuluttajatutkimuskeskuksen laajennettu asiantuntijalausunto 1.10.2008
TYÖSELOSTEITA JA ESITELMIÄ 120 2009 Vähittäiskaupan vaihtoehtoisten aukiolosäännösten vaikutukset kuluttajille, kaupan työntekijöille sekä liikenteelle ja ympäristölle Kuluttajatutkimuskeskuksen laajennettu
Talousvaliokunnalle. TYÖELÄMÄ- JA TASA- ARVOVALIOKUNNAN LAUSUNTO 12/2006 vp. valtioneuvoston selonteon vähittäiskaupan
TYÖELÄMÄ- JA TASA- ARVOVALIOKUNNAN LAUSUNTO 12/2006 vp Valtioneuvoston selonteko vähittäiskaupan rakenteesta, muutoksista ja kauppaa koskevista erityiskysymyksistä Talousvaliokunnalle JOHDANTO Vireilletulo
Vähittäiskaupan aukiolosäännösten selkeyttäminen ja mahdollisten muutosten vaikutukset kauppaan Jari Karjalainen Pertti Kiuru
Vähittäiskaupan aukiolosäännösten selkeyttäminen ja mahdollisten muutosten vaikutukset kauppaan Jari Karjalainen Pertti Kiuru Helsingin kauppakorkeakoulu HSE Pienyrityskeskus LTT-tutkimuspalvelut 01.10.2008
Vähittäiskaupan aukiolosäännösten selkeyttäminen ja mahdollisten muutosten vaikutukset kauppaan